GYLLENE KLUBBEN

SYKSY 2016 Jäsenkirje 5 Helsinki 15.8.2016

**Hyvät gylleneläiset!**

Sateisen kesän jälkeen on kiva taas aloittaa klubimme toiminta, johon säät eivät vaikuta. Tervetuloa mukaan niin entiset kuin uudetkin jäsenet!

Ensimmäinen kohteemme on ”Maailman ainoo Pispala” Tampereella ja tutustuminen sen kuuluisimpaan edustajaan kirjailija Lauri Viitaan autenttisessa ympäristössä Pyhäjärven ja Näsijärven välisellä harjulla. Suosittelen tutustumista hänen runoihinsa esim. Betonimylläri-kokoelmaan ja romaaniin Moreeni, jonka tapahtumapaikkana on Pispala. Hyvän kuvan hänestä saa myös Aila Meriluodon elämäkerran ”Lauri Viita - legenda jo eläessään” perusteella.

Miksi Lauri Viita juuri nyt? Tänä syksynä vietetään hänen syntymänsä 100-vuotisjuhlaa Tampereella

monin tavoin. Hänen vanhin poikansa Seppo Viita sattuu olemaan luokkatoverini Tampereen yhteislyseosta vv 1953-1961 ja viime kevään luokkakokouksessa sovin hänen kanssaan opastuksesta Lauri Viita-museoon Pispalanharjulla. Siis päivän ohjelma:

**Perjantai 9.9.2016**

Lähtö Helsingistä junalla Intercity 167 klo 9.06 tai IC 23 klo 9.27, Tampereella 10.52/10.56. Olen vastassa Tampereen asemahallissa klo 11.00. VR on lopettanut eläkeläisalennukset, joten kannattaa katsoa hinnat etukäteen netistä (halvin vaihtoehto 9,90, normaalihinta 21,00) ja ostaa lippu hyvissä ajoin!

Tampereelle muulla tavoin tulijat tai tamperelaiset voivat myös tulla asemalle tai vaihtoehtoisesti suoraan museolle, joka on Ylä-Voiman takana Pispalassa osoitteessa Portaanpää 8.

Asemalta matkaamme linja-autolla Pispalaan (maksan kortilla bussikyydin). Kukaan tamperelainen ei käytä sanaa nysse! Tapaamme Viidan Sepon museolla klo 12.00. Esittelyn jälkeen (n. tunti) jatkamme kävellen nostalgiseen paikallisravintola PISPALAN PULTERIIN lounaalle. Hintahaitari 11€-20€. Olen varannut paikan15 hengelle, mutta enemmänkin mahtuu. Bussikuljetus keskustaan kuten yllä. Iltapäiväkahvin jälkeen (paikka on vielä auki) on kaksi vaihtoehtoa: joko Amurin työläismuseo tai Lenin-museo, joka on vastikään restauroitu ja jossa on kuulemma luonnollista kokoa olevat Lenin- ja Stalin nuket!!! Pakko ei ole tulla kumpaankaan.

Takaisin Hesaan lähtee junia kerran tunnissa, mutta palaan alussa toteamaani VR:n hintapolitiikkaan, joten lienee parasta ostaa myös paluulippu netistä hyvissä ajoin!

**Ilmoittautumiset 1.9. mennessä** eevaleena.valve@luukku.com tai tekstiviesti 040-501 3195

Tampereella tai lähistöllä asuvat, mainostakaa myös ei-jäsenille!

**Teatteria ym.**

Svenskanin ja Lillanin ohjelmistosta en vielä ensi silmäyksellä löytänyt mitään kiinnostavaa, mutta

Avoimet ovet esittää taas Minna Canthia. *Anna-Liisa* on ohjelmistossa koko syksyn ja Alzheimeria

käsittelevä *Pala palalta pois* samoin. Ilmoittakaa kiinnostuksenne, varaan lippuja loka- marraskuulle. Myös Helsingin Työväenopistossa on kiintoisaa ohjelmaa, mutta palaan siihen seuraavassa jäsenkirjeessä syyskuussa.

**Tervetuloa Pispalaan!**

Eeva-Leena